section_heading: Povijest
paragraph_text: Počeci klape sežu u srednju školu osnivača, na ulaz u amfiteatar dubrovačke pomorske škole gdje su pjevušili preko velikog odmora. Publici su se predstavili na Omiškom festivalu s pjesmom "Lijepa mande" 1970. godine što se uzima za godinu nastanka klape. Osvojili su prvu nagradu publike i drugu nagradu žirija na tom festivalu.